《王文学以忠八十馀徒步入燕访大学士赵公而神明茂甚诗以壮之》
明代·胡应麟

五字新诗一钓纶，携将帝座问星辰。聊行雪里山阴道，肯逐风前洛下尘。

大厦万间依梓里，危楼百尺近枫宸。无嫌扫叶王生耄，结袜犹能重相臣。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。